कमल हासन ने साल 2018 में अपनी राजनीतिक पार्टी शुरू की थी और चुनाव भी लड़े थे. उनकी पार्टी ने वोट तो हासिल किए लेकिन कोई उल्लेखनीय जीत नहीं मिल सकी. अब वो एक और चुनाव की तैयारी कर रहे हैं.

हासन परमाक्कुडी में पैदा हुए और चेन्नई में पले बढ़े. वो अब कोयम्बटूर विधानसभा सीट से चुनाव लड़ रहे हैं. राजनीति में भले ही उनका सफर छोटा है लेकिन फ़िल्मी दुनिया में उनका सफर लंबा रहा है.

परमाक्कुडी से सिल्वर स्क्रीन तक

रामनाथपुरम ज़िले के परमाक्कुडी में रहने वाले श्रीनिवासन चर्चित अधिवक्ता थे. श्रीनिवासन और उनकी पत्नी राज लक्ष्मी के चार बच्चे हुए. चारू  हासन, चंद्रा हासन, नलिनि और कमल हासन. 7 नवंबर 1954 को जन्मे कमल सबसे छोटे थे.

समाप्त

कमल हासन ने परमाक्कुडी में स्कूली पढ़ाई शुरू ही की थी कि वो अपने बड़े भाई चारू हासन के साथ चेन्नई चले गए. यहां एवीएम स्टूडियो को संस्थापक एवी मेयप्पा चेट्टियार ने उन्हें फ़िल्म कालाथुर कानम्मा में छोटी सी भूमिका दे दी. 

1960 में रिलीज़ हुई ये फ़िल्म ब्लॉकबस्टर हिट थी. पहली ही फ़िल्म में कमल हासन को एक सर्वश्रेष्ठ बाल अभिनेता का राष्ट्रीय पुरस्कार मिल गया. इस कामय... अधिकतम 4000 वर्णों के लिए लेख जारी रखें:
ाबी के बाद उन्होंने कई फ़िल्मों में काम किया. उन्होंने पार्थल पासी थीरम, पाथा कानिक्कई, कान्नुम कालुम (मलयालम) आनंद ज्योति और वानमपाडी जैसी फ़िल्में में काय किया. 1963 में एक बाल अभिनेता के रूप में उनका करियर समाप्त हो गया.

अभिनय से छुट्टी

कमल हासन चेन्नई में अपनी पढ़ाई जारी करते रहे. ट्रिप्लीकेन के हिंदू हायर सेकेंड्री स्कूल से उन्होंने आठवीं की परीक्षा पास की. इसके बाद उन्होंने पुरासाईवक्कम एमसीटी मुथैया हायर सेकेंड्री स्कूल में दाख़िला लिया.

किशोरावस्था में भी वो अभिनय में रूचि लेने लगे. उन्होंने एक ड्रामा ग्रुप का हिस्सा बनने के साथ-साथ डांस सीखना भी शुरू कर दिया. दसवीं के बाद उन्होंने स्कूली पढ़ाई छोड़ दी. 

उन्होंने अपने दोस्तों के साथ शिवालय नाम का डांस ट्रूप शुरू किया. लेकिन कुछ महीनों में ही ये समूह टूट गया. उन्हें अभिनय के मौके भी नहीं मिल पा रहे थे. वे थंगप्पम मास्टर के डांस ट्रूप को एक सहायक के तौर जुड़ गए. 

1970 में देवर फ़िल्म्स के बैनर तले बनी फ़िल्म मानवम में उन्होंने एक गीत पर नृत्य किया और वो फिर से सिने स्क्रीन पर नज़र आए. इसके बाद उन्होंने अन्नई वेलनकन्नी और कुराथी मागन जैसी फ़िल्मों में छोटे-छोटे रोल किए. 

फ़िल्म इंडस्ट्री के कई मोर्चों पर छाप

निर्देशक बालचंदर ने उन्हें अरंगेतरम और सोल्लाथान जैसी फ़िल्मों में बड़ा ब्रेक दिया. इन फ़िल्में के बाद कमल हासन को फिर से रोल मिलने लगे. 

साल 1974 में आई फ़िल्म अवल ओरू थोडरकथाई और फिर 1975 में आई अबूर्वा रागंगल ने दर्शकों का ध्यान उनकी तरफ खींचा. उन्हें खूब दाद भी मिली. इसके बाद उनके करियर ने रफ़्तार पकड़ ली और फिर उन्होंने कभी पीछे मुड़कर नहीं देखा. 

उन्होंने पैंतीस से अधिक मलयाली फ़िल्मों और पंद्रह से अधिक हिंदी फ़िल्मों में भी काम किया. उन्होंने सात से अधिक फ़िल्मों की कहानियां भी लिखीं. 

उन्होंने तीन फ़िल्मों की कहानी और स्क्रिप्ट भी लिखी है जबकि दो फ़िल्मों की स्क्रिप्ट और संवाद लिखे हैं. दस फ़िल्मों की पटकथा भी उन्होंने लिखी. वहीं आठ फ़िल्मों के डांस मास्टर की भूमिका भी उन्होंने निभाई है.

उन्होंने चार फ़िल्मों का निर्देशन किया है और 70 से अधिक फ़िल्मी गीत भी गाए हैं. कुछ गीत भी उन्होंने लिखे. उन्होंने फ़िल्म इंडस्ट्री के कई मोर्चों पर अपनी छाप छोड़ी है.

राजनीतिक झुकाव

जब रजनीकांत और कमल हासन अपने फ़िल्मी करियर के शिखर पर थे तब...